নিজস্ব প্রতিবেদক: ক্ষমতাসীনদের অপশাসনে দেশের গণতন্ত্র আজ ভুলণ্ঠিত। জনগণকে সাথে নিয়ে তা পুনরুদ্ধার এবং মানুষের অধিকার ফিরিয়ে দেয়া বড় চ্যালেঞ্জ বলে জানিয়েছেন বিএনপির মহাসচিব মির্জা ফখরুল ইসলাম আলমগীর। সকালে, রাজধানীর চন্দ্রিমা উদ্যানে দলের ৪০তম প্রতিষ্ঠাবার্ষিকী উপলক্ষে সংগঠনের প্রতিষ্ঠাতা প্রয়াত রাষ্ট্রপতি জিয়াউর রহমানের সমাধিতে শ্রদ্ধা নিবেদন শেষে তিনি এসব কথা বলেন। এসময় কারাগারে বন্দি বেগম খালেদা জিয়ার মুক্তি ও তারেক রহমানকে দেশে ফিরিয়ে আনার লড়াই অব্যাহত থাকবে বলে জানান মির্জা ফখরুল।